open-index/open-wikipedia-markdown huggingface dataset:
Biermanns gate holdeplass

**Biermanns gate** er en trikkeholdeplass på grensen mellom bydelene Sagene og Grünerløkka i Oslo. 
Trikken begynte å trafikkere strekningen der holdeplassen ligger 29. september 1899. Dette skjedde i forbindelse med forlengelsen av Grünerløkka-linjen til Torshov. Dagens holdeplass åpnet i 1990.

## Referanser


## Eksterne lenker
Alaska National Interest Lands Conservation Act

**Alaska National Interest Lands Conservation Act** (**ANILCA**) er en naturfredningslov som ble vedtatt i USAs kongress i 1980, og signert av president Jimmy Carter 2. desember samme år.  

Loven omfatter etablering eller utvidelse av i alt 15 verneområder som forvaltes av National Park Service; i tillegg til å øremerke andre offentlig eide landområder for forvaltning i regi av United States Forest Service og United States Fish and Wildlife Service. Totalt omfatter fredningsvedtaket 321,900&nbsp;km².

## Verneområdene

* Denali nasjonalpark
* Wrangell-St. Elias nasjonalpark
* Gates of the Arctic nasjonalpark
* Lake Clark nasjonalpark
* Kobuk Valley nasjonalpark
* Katmai nasjonalpark
* Glacier Bay nasjonalpark
* Kenai Fjords nasjonalpark
* Kenai National Wildlife Refuge
* Cape Krusenstern National Monument
* Admiralty Island National Monument
* Misty Fjords National Monument
* Aniakchak National Monument and Preserve
* Bering Land Bridge National Preserve
* Noatak National Preserve
* Yukon-Charley Rivers National Preserve
* Yukon Delta National Wildlife Refuge
* Yukon Flats National Wildlife Refuge
* i tillegg ble det vedtatt utvidelser av Arctic National Wildlife Refuge
Nybrua holdeplass

**Nybrua holdeplass** er en trikkeholdeplass i Storgata ved Oslo legevakt i strøket Fjerdingen i Oslo. Den tilhører Grünerløkka-Torshov-linjen og Sinsenlinjen. Tidligere Nybrua holdeplass i Thorvald Meyers gate på nordsiden av Nybrua ble nedlagt i 2015.

## Holdeplassen i Storgata som ble åpnet i 2021

Holdeplassen ble åpnet 15. februar 2021 og er anlagt som en del av oppgraderingen av Storgata. Plattformene har atkomst gjennom den gamle lindealleen. Holdeplassen var ikke ferdig da den åpnet, men behovet for en holdeplass på den lange strekningen mellom Lilletorget holdeplass og Schous plass holdeplass tilsa å åpne så tidlig som mulig. Den erstatter Hausmanns gate holdeplass, som lå litt lenger syd, før krysset med Hausmanns gate, og som ble lagt ned i november 2018.

## Referanser


## Eksterne lenker
Grefsenveien holdeplass

**Grefsenveien** er en trikkeholdeplass på Sandaker i bydel Sagene i Oslo.

Holdeplassen ligger nederst i Grefsenveien ved Nordpolen, mellom Amtmann Meinichs gate og Birch-Reichenwalds gate.

## Eksterne lenker
Sandaker senter holdeplass

**Sandaker senter holdeplass** er en trikkeholdeplass på Torshov i bydel Sagene i Oslo.

Etter at holdeplassen ble tatt i bruk i 1994 viste det seg at den hadde uvanlig høy ulykkesrisiko i forhold til de andre trikkeholdeplassene i Oslo. Hovedårsaken til dette var at passasjerene måtte krysse Sandakerveiens kjørebane ved av- og påstigning. I 2003 ble det derfor besluttet å sette i verk sikkerhetstiltak. I dag er holdeplassen bygd med plattformer helt inntil trikkelinjen, slik at all motortrafikk må vente mens trikken står på holdeplassen.

## Referanser


## Eksterne lenker
Thon Senter Madla

**Thon Senter Madla**, tidligere **AMFI Madla,** er et kjøpesenter som ligger i Rogaland. Senteret har 84 butikker og hadde i 2009 en brutto-omsetning på 1 017 mill. kroner.

Kjøpesenteret byttet navn fra AMFI Madla til Thon Senter Madla i mars 2026.

## Referanser


## Eksterne lenker
* Offsielt nettsted
* Amfi Madla på Instagram
Mathilde av Friesland

**Mathilde av Friesland** (ca. 1024–1044) var dronning av Frankrike gjennom sitt ekteskap med Henrik I av Frankrike, som hun ble gift med i 1034. Hun var hans første hustru.

Hun var datter av Liudolf, markgreve av Friesland, og Gertrude av Egisheim.

Etter at Henriks forlovede Mathilde av Franken døde, datter av keiser Konrad II, ble ekteskapet mellom Henrik og Mathilde inngått i 1034. Hun var da rundt 10 år gammel, men det ble fullbyrdet senere. En gang rundt 1040 fødte Mathilde en datter, men datteren døde kort tid etter. Mathilde døde i 1044. Hun ble gravlagt i klosterkirken Saint-Denis i Paris, men hennes grav er ikke bevart.

Henrik giftet seg med Anna av Kyiv etter hennes død.

## Referanser
Sootkanalen

**Sootkanalen**, *Soots kanaler* eller *Soots kanalsystem* har forskjellige betydninger:

* det motstrøms slusesystemet i Eidskog 
* I eldre kilder er Sootkanalen alt som er bygget for å fløte tømmer i Haldenvassdraget og fløting av tømmer fra andre vassdrag over i Haldenvassdraget.
* Eidskog- og Aurskog-Høland kommuner definerer Sootkanalen som transportsystemet for tømmer mellom innsjøene Skjervangen og Setten. Dette inkluderer slusesystemet, Grasmobanen, vannskillet og Hvervselva.
* Haldenkanalen er delen fra Tistedal ved Halden til Skulerud hvor det er mulig å seile fridtidsbåter opp og ned gjennom slusene.
Bo (artist)

**Bo** (født *Bodil Norunn Larsen* på Haramsøy) var en norsk artist, som var aktiv på 80-tallet. Hun deltok i Melodi Grand Prix 1982 med sangen «Kom heim», skrevet av Terje Formoe og Rolf Løvland. Hun var også med i Forente Artister som sang «Sammen for livet».

## Referanser


## Eksterne lenker
* Bo fremfører «Kom heim» i MGP 1982
Filchner-Ronne isbrem

**Filchner-Ronne isbrem** er den nest største isbremmen i Antarktika. Bremmen ligger ved bredden av Weddellhavet og er delt ved Berknerøya i to adskilte områder. Ronne isbrem utgjør den største, vestlige delen mot Antarktishalvøya. Filchner isbrem er den østlige delen mot Coats Land. Størrelsen er .

Isbremmen er oppkalt etter polarforskerne Wilhelm Filchner og Finn Rønne.

Isens maksimale tykkelse er 600 m. Vanndypet når ned til 1400 m.

De viktigste isbreene som ender i bremmen er Slessorbreen, Recoverybreen, og Support-Force-breen. Alle tre ligger øst for Berknerøya.

## Kilder
*
Gullhaug bru

**Gullhaug bru**, tidligere **Guldhaug bru** eller **Guldhaugbrua** går over Akerselva i Nydalen i Oslo. Nydalsveien passerer her både Gullhaug torg og elva over brua.

Brua har sitt navn etter plassen Guldhaug øst for elva. På 1800-tallet var det trebru på dette stedet, men den ble ombygd til jernkonstruksjon i 1885, i forbindelse med utvidelse av veien. Den førte da fra Bakke Mølles eiendom på vestbredden til Christiania Spigerverks område og det såkalte «Bikkjetorget» øst for elva. Gullhaug bru passerer Akerselva på et sted med mindre fossefall, og fallrettighetene ved brua ble på 1800-tallet utnyttet til å skaffe kraft både til mølla og verket.

Da Spikerverket var på sitt største lå brua inne på et mer eller mindre lukket industriområde. Det var åpent for ferdsel, men verket hadde kjøreporter i hver ende av Nydalsveien slik at gjennomfartstrafikken over brua var begrenset på dagtid, mens området var stengt om nettene. 

## Referanser
Papua Ny-Guineas herrelandslag i fotball

**Papua Ny-Guineas herrelandslag i fotball** representerer Papua Ny-Guinea i fotball på herresiden. Laget er underlagt landets fotballorganisasjon, Papua New Guinea Football Association, som er medlem av OFC og FIFA.

De er rangert på 203. og sisteplass på FIFAs ranking, med 0 poeng pr november 2010. De deler denne plassen med seks andre lag.

Laget spilte sin første landskamp i 1963, der de tapte 3-1 for . Deres foreløpig siste kamp var en vennskapskamp mot Salomonøyene i juli 2007, der Salomonøyene vant 3-1.

## VM-resultater
*1930-1994: Deltok ikke
*1998: Ikke kvalifisert
*2002: Deltok ikke
*2006: Ikke kvalifisert
*2010: Diskvalifisert*
*Papua Ny-Guinea ble diskvalifisert fra OFCs kvalifisering

## Resultater fra Oceania Nations Cup
*1973 – Deltok ikke
*1980 – Runde 1
*1996–2000 – Ikke kvalifisert
*2002 – Runde 1
*2004 – Ikke kvalifisert
*2008 – Deltok ikke
*2012 – Runde 1
*2016 – 2.-plass

## Resultater fra South Pacific Games
*1963 – Runde 1
*1966 – 4.-plass
*1969 – 3.-plass
*1971 – 4.-plass
*1975 – Runde 1
*1979 – Kvartfinale
*1983 – 4.-plass
*1987 – 3.-plass
*1991 – Runde 1
*1995 – Runde 1
*2003 – Runde 1
*2007 – Deltok ikke

## Resultater fra Wantok Cup
*2008 – Trakk seg

## Managere
* Richard Tamari Nagai (1996)
* John Davani (2002)
* Steve Cain (2002)
* Ludwig Peka (2003-2004)

## Spillere og rekorder
Lagets høyeste FIFA ranking er 160.-plass, som de hadde i juni 2004. Deres laveste ranking er 203.-plass, fra juli 2009.

Lagets toppscorer er Reginald Davani

Den største seieren de har greid er 20–0 mot  den 15. desember 1987. Deres største tap er 10–1 mot , i juni 1976, og 11-2 mot  den 26. februar 1980.

## Referanser


## Eksterne lenker
* Papua Ny-Guineas profil hos FIFA.com 
* Papua New Guinea Football Association
* "Latest Papua New Guinea Football News", Oceania Football Federation
* National Football Teams - Papua New Guinea
Villa Kulild

**Villa Kulild** (født 1964) er en norsk siviløkonom. Fra 2015 er hun departementsråd i Samferdselsdepartementet.

Kulild arbeidet i rundt 20 år i Olje- og energidepartementet, til slutt som ekspedisjonssjef og konstituert departementsråd, men sa opp etter en reportasje i avisen *[[Dagens Næringsliv]]*, hvor hennes habilitet knyttet til et investeringsselskap hun hadde med sin mann ble tatt opp. Kulid begynte etter et halvår i Norad og ble i november 2010 utnevnt som direktør for direktoratet for utviklingssamarbeid (Norad). Kulild ble siden departementsråd i samferdselsdepartementet. 

Kulild har fireårig siviløkonomutdannelse fra Norges Handelshøyskole (1983–1987), og har i tillegg grunnfag i sammenlignende politikk fra Universitetet i Bergen.

## Referanser


## Eksterne lenker
* 
*  Pressemelding om utnevnelsen fra Utenriksdepartementets nettsted
*  «Vill, villere, Villa Kulild», kommentar om Kulilds avgang av Elin Ørjasæter på nettstedet e24
Black Swans and Wormhole Wizards

***Black Swans and Wormhole Wizards*** er et album fra den amerikanske gitaristen Joe Satriani, utgitt i 2010.

Albumet er utgitt på plateselskapet Epic Records og er Satrianis trettende studioalbum. Joe Satriani har selv skrevet alle låtene, og produserte plata sammen med Mike Fraser – som også sto for opptaket. Låtene gjenspeilet at året i forveien hadde bydd på store emosjonelle svingninger for Satriani, fra suksess med bandet Chickenfoot til hans mors dødsfall senere på året.*— As a musician who wants to convey powerful statements, tapping into my emotions was key.* (Satriani, MusicRadar august 2010)

## Sporliste
# «Premonition» – 3:53
# «Dream Song» – 4:49
# «Pyrrhic Victoria» – 5:09
# «Light Years Away» – 6:11
# «Solitude» – 0:58
# «Littleworth Lane» – 3:46
# «The Golden Room» – 5:20
# «Two Sides To Every Story» – 4:10
# «Wormhole Wizards» – 6:27
# «Wind In The Trees» – 7:43
# «God Is Crying» – 4:53
I tillegg fantes bonussporene «Heartbeat» og «Longing» på spesialutgivelser hos Best Buy og Napster.

## Musikere
* Joe Satriani – gitar, bassgitar, keyboard
* Allen Whitman – bassgitar
* Mike Keneally – keyboard
* Jeff Campitelli – trommer

## Referanser

## Eksterne lenker
*
Niya-prakrit

**Niya-prākrit** var et indoarisk språk som fra 200-tallet til 600-tallet ble benyttet som forvaltningsspråk for indoariske grupper i det området som nå er den autonome regionen Xinjiang i Kina.
Thor Volla

**Thor Volla** (født 1929, død 22. november 2008 i Oslo) var en norsk idrettsadministrator og direktør ved Norges idrettshøgskole.

Han var utdannet offiser med rang av oberstløytnant. 

Volla var NIHs første direktør. Han hadde stillingen fra etableringen av NIH i 1968 til han gikk av med pensjon i 1999. I perioden fram til 1989 var Thor både faglig og administrativ leder, fra 1989 og til 1999 inngikk han i delt ledelse sammen med valgt rektor.

Han var Ridder av 1. klasse, St. Olavs orden (1997).

## Referanser


## Eksterne lenker
* Bilde av Tjalve og Volla etter seier i Holmenkollstafetten 1953
Tinie Tempah

**Patrick Junior Chukwuem Okogwu** (født 7. november 1988), bedre kjent under navnet **Tinie Tempah**, er en prisvinnende engelsk rapper fra Plumstead i Øst-London. Hans debutalbum, *Disc-Overy*, debuterte som nummer en på de engelske platelistene den 10. oktober 2010, og ble fulgt opp av nummer-en singlene «Pass Out» og «Written in the Stars».

## Karrierehistorie
### Tidlig karriere
I 2006 fikk Tempah mye spilletid på den engelske musikkanalen Channel U med sangen «Wifey Riddim», og i 2007 samarbeidet han med artistene Agent X og Ultra på en av deres sanger. Sangen fikk tittelen «Perfect GCD Hood Economics Room 147». Han dro på turné med Chipmunk i februar 2009.

Da agenten og musikkonsulenten Jade Richardson så Tempah spille på Wireless Festival i 2009, ringte hun Parlophone Records-presidenten Miles Leonard og sa: «Du må sjekke ut denne gutten Tinie Tempah. Han kom rundt lunsjtider og det var rundt 1000 ungdommer som skrek etter han. Han har kun utgitt en selvstendig plate og han har en stor fanskare». Nathan Thompson besøkte Tinie og hans manager Dumi i deres studio et par uker etterpå, og var mektig imponert over hva de allerede hadde gjort for å utvikle Tempahs karriere, og hans ambisjoner rundt sin egen fremtid.

Tempah kunngjorde at han hadde signert for Parlophone i oktober 2009 ved å kjøre en konkurranse på sin blog, hvor vinneren ble invitert på lunsj på Claridges for å feire avtalen.

## Referanser


## Eksterne lenker
* 
*
Sootkanalen (vannskillet)

**Vannskillet** mellom Haldenvassdraget og Mangenvassdraget er ved østre del av Tvillingtjern.

Som navnet viser var Tvillingtjern tidligere to tjern. Før Engebret Soot bygde Sootkanalen lå vannskillet ved nivåkanalen (se kart). Han bygde en demning ved enden av Grasmobanen og flyttet vannskillet hit. Tvillingtjern ble nå høyere enn Gulltjern. Han trengte alt vannet til videre fløting ned Hvervselva. Det ble gravd ut en nivåkanal mellom Tvillingtjern og Gulltjern.

Det er forholdsvis bratt Nord for Gultjern. Her kom det ned en tømmerrenne. Det var hull i tømmerrenna. Vannet rant ned i en liten kanal som førte det videre til Nivåkanalen. Tømmeret fortsatte i den tørre renna og kom ned i Gulltjern. I enden av Gulltjern var det en ny demning som regulerte vannføringen i Hvervselva.
Sykling under Sommer-OL 2008 – BMX kvinner

**Kvinnenes BMX** under Sommer-OL 2008 fant sted den 20. til 22. august 2008 på Laoshan BMX Field i Beijing. 

## Resultater
### Seeding

### Semifinaler

#### Heat 1

#### Heat 2

### Finale
Sykling under Sommer-OL 2008 – Terrengsykling menn

**Herrenes terrengsykling** under Sommer-OL 2008 fant sted den 23. august 2008 på Laoshan Mountain Bike Course.

## Resultater

### Fullførte ikke
*  
* 
*  
*  
*  
*  
*  
*  
*  
*  
*  
*  
*  
*  
*  
*  
*  
* 
*  
*  
*  
*  

## Eksterne lenker
*
Bjørn Algrim

**Bjørn Algrim** (født 14. februar 1956 i Oslo) er en norsk kunstmaler. Han arbeider i en klassisk figurativ teknikk og lager blant annet noe av malingen sin selv. Algrim er utdannet ved Oslo tegne- og reklameskole og har tatt privatstudier i klassisk figurativ kunst ved Nerdrumskolen (3 år).

Algrim har deltatt på en rekke utstillinger i Norge og i utlandet. Han har i noen av sine verker tatt opp samfunnsaktuelle temaer som  Torgersen-saken, hvor han malte maleriet «Livsvarig fordømt». Han har også malt «Julepresangen» som tar opp voksnes alkoholmisbruk og forholdet til barn i julen. Maleriet ble omtalt i media og stilt ut på Henie Onstad kunstsenter.

Algrim har malt et maleri med tittelen «Vi kan ikke forby alt som er farlig i dette landet» som omhandler daværende helseminister Dagfinn Høybråten. Senere har han malt et portrettmaleri av politikeren.

Algrim har malt en rekke portretter av kjente personer som: Thor Heyerdahl, Henki Kolstad,  Jan Otto Johansen, Knut Dahl, Rolf B. Wegner og Kris Kristofferson.
 
## Referanser


## Eksterne lenker
* Algrim.com
Dakky Kiær

**Dagny Caroline «Dakky» Kiær** (født 19. august 1892 i Aker, død 21. juli 1980 i Oslo) var en norsk kvinnesaksforkjemper, venstrepolitiker og sosialskoleleder. Hun var leder for Norsk Kvinnesaksforening 1946–1952 og leder for Norske Kvinners Nasjonalråds sosialskole 1946–1953. Hun representerte også Venstre i Oslo bystyre og var engasjert i Norges Venstrekvinnelag. I 1950 tok hun initiativ til tidsskriftet *[[Kvinnesaksnytt]]*. I programerklæringen i den første utgaven la hun vekt på menneskerettighetene og forpliktende internasjonalt samarbeid som viktig for kvinnesaksbevegelsen.

## Bakgrunn
Kiær var datter av høyesterettsadvokat Frits Kiær og Julie Caroline Helene Løvenskiold. Faren var ordfører i Aker en periode, mens morfaren, hoffsjef Herman Løvenskiold (1838–1910), eide Ullern gård. Mot foreldrenes vilje tok hun examen artium i Christiania i 1913, fortsatte å studere og tok lærereksamen. Høyst uvanlig for sin tid beholdt hun farsnavnet da hun giftet seg i 1915. Hun ble skilt i 1927, etter å ha fått fire barn.

## Sosialskoleleder
I 1931 gjennomgikk hun de sosiale kursene til Norske Kvinners Nasjonalråd (NKN), som var datidens eneste form for sosialarbeiderutdannelse. Hun var knyttet til NKN i ulike sammenhenger de neste 20 årene, som leder for de sosiale kursene, sekretær for NKN, styremedlem og leder for NKNs sosialskole. Hun holdt en rekke foredrag over temaer som *Den enslige mor og hennes problemer*, *Barnetrygd* og *Kvinnens arbeid og hennes rett til erverv*.

## Politisk engasjement
Hun var leder for Norsk Kvinnesaksforening 1946–1952. Hun tok også initiativ til etableringen av tidsskriftet *[[Kvinnesaksnytt]]*. I programerklæringen i første utgave av tidsskriftet la hun vekt på menneskerettighetene og forpliktende internasjonalt samarbeid gjennom FN som viktige for kvinnesaksbevegelsen, og skrev at kvinnesakens oppgave er å «vekke kvinnene så de ser sitt ansvar og setter sine krefter inn på å leve et menneskelig og samfunnsmessig sett fullverdig liv, og samtidig søke sammen med mennene å utvikle samfunnet derhen, at dette blir mulig for alle individer».

Hun var medlem av Oslo bystyre for Venstre 1952–1956, etter å ha vært vararepresentant 1945–1951.

## Referanser


## Eksterne lenker
* 
*
Hvervselva

**Hvervselva** er ei elv i Aurskog-Høland kommune i Akershus. Den er en del av Haldenvassdraget og renner fra Gulltjern og ned i innsjøen Setten.

## Tømmerfløting
Det er kjent at det har vært tømmerfløting i Hvervselva fra 1820-tallet, og vannføringen i elva ble regulert med en demning ved Gulltjern. I 1849 sto Sootkanalen ferdig, noe som medførte betydelige endringer i Hvervselvas nedbørfelt. Utløpet fra Tvillingtjern, som tidligere drenerte mot øst til Skjervangen i Mangenvassdraget, ble snudd slik at Tvillingtjern nå fikk utløp mot vest til Hvervselva og Haldenvassdraget. Hvervselva fikk derved økt vannføring, men for Nivåkanalen mellom Tvillingtjern til Gulltjern var vannføringen for lav til fløting. Bekkene fra Røytjern og Aurdyppeltjern nord for Gulltjern ble derfor ledet over til Tvillingtjern og inn i Nivåkanalen.

Med tømmeret som ble fløtet fra Sootkananalen, Grasmobanen over Tvillingtjern, Nivåkanalen og Gulltjern økte tømmermengden som gikk gjennom Hvervselva betydelig. I 1890 ble det bygget ei tømmerrenne i elva, som ble kanalisert med tømmervegger etter samme prinsipp som en kistedam, og elvebunnen ble senket og utjevnet. Denne utbyggingen var også en stor fordel for skogseierne langs Hvervselva, som på grunn av måten tømmerrenna ble bygget på nå kunne levere tømmeret direkte i kanalen.

## Referanser




## Se også
* Liste over elver i Akershus
Metallografi

**Metallografi** er læren om metallenes struktur, egenskaper og legeringer. I læren nyttes ofte mikroskopi i studier av legeringens kjemiske sammensetning og forhold til varmebehandling, deformasjon eller annen ytre påvirkning. 

Metallografi er en sentral del av metallurgi, som i tillegg omfatter læren om utvinning og behandling av metaller. Det er vanlig å skille mellom makro- og mikrostruktur i metallografien.

## Eksterne lenker
* 
* Metallurgisk ordbok
Nemi Forsikring

**Nemi Forsikring** er et norsk forsikringsselskap og heleid intern distribusjonskanal av norske Insr Insurance Group ASA (Insr). Nemi Forsikring tilbyr skadeforsikringer til privatpersoner samt små og mellomstore bedrifter. 

## Historie
Selskapet ble etablert i 1989 som et bransjecaptive for norske energiverk under navnet Norsk Energiverk Forsikring AS (NEFO). Selskapet overtok Fender Forsikring i 2000 og skiftet navn til Norway Energi and Marine Insurance (NEMI) i 2003. NEMI ble notert på Oslo Børs i 2005, og navnet endret til Nemi Forsikring i 2006. Nemi Forsikring ble deretter kjøpt av det islandske forsikringsselskapet Tryggingamiðstöðin, som tok selskapet av børs. Nemi Forsikring ble i 2009 kjøpt av det danske forsikringsselskapet Alpha Insourance. I 2017 tok Insr over eierskapet i Nemi og ble offisielt fusjonert i 2018. Nemi Forsikring nå er en distribusjonskanal og et heleid varemerke for Insr. Insr Insurance Group ASA, forsikringsgiver av Nemi forsikringsprodukter, inngikk i 2020 en avtale med Storebrand Forsikring AS.   

Nemi Forsikring har 38 agenturer, derav tre er eksterne partnere.  

## Referanser


## Eksterne lenker
*
Forsikringsagent

**Forsikringsagent** er en forhandler som selger forsikring for et eller flere forsikringsselskaper. 

Typisk har forsikringsagenten avtale med et skadeforsikringsselskap, et reiseforsikringsselskap, et helseforsikringsselskap og et livsforsikringsselskap. Forsikringsagenten plasserer all forsikring hos sine samarbeidspartnere, og blir lønnet med provisjon av samarbeidende forsikringsselskaper.

Mange agenter har en slik jobb i tillegg til andre oppdrag eller lønnet arbeid.
Richard Galliano

**Richard Galliano** (født 12. desember 1950) er en fransk trekkspiller som hovedsakelig spiller jazz. Han ble trukket mot musikk i ung alder, og han startet med å spille trekkspill etter å ha blitt påvirket av hans far Lucien, en trekkspill-spiller som opprinnelig kom fra Italia, og som flyttet til Nice, Frankrike, der sønnen Richard ble født i 1950.

Etter en lang og intens periode med studier (han fikk blant annet undervisning på trombone, musikk-harmoni, og kontrapunkt ved det kjente Academy of Music i Nice), og i en alder av 14 år startet han å utvide sine ideer om trekkspill, og han begynte å høre på jazz og på musikken til den store trompetisten Clifford Brown.

Han gjorde flere arbeider sammen med flere andre store musikk-stjerner. Enkelte senere samarbeid inkluderer George Mraz, Al Foster, Juliette Greco, Charles Aznavour, Ron Carter, Chet Baker, Enrico Rava, Martial Solal, Miroslav Vitouš, Trilok Gurtu, Jan Garbarek, Michel Petrucciani, Wynton Marsalis, og Toots Thielemans. Han var et sentralt medlem av Claude Nougaro's band i flere år der han var pianist og trekkspiller.

## Diskografi
* *Flyin' the Coop* (1991), medvirkende Jimmy Gourley.
* *New Musette* (1991), med Pierre Michelot, Phillip Catherine, Aldo Romano
* *Viaggio* (1993), med Charles Bellonzi, Pierre Michelot og Bireli Lagrene
* *Laurita* (1995), med Palle Danielsson, Joey Baron, Toots Thielemans og Didier Lockwood
* *New York Tango* (1996), med Bireli Lagrene, George Mraz og Al Foster
* *Panmanhattan* (1996),med Ron Carter
* *Blow Up* (1997) med Michel Portal
* *French Touch* (1998), medvirkende Michel Portal, Jean-François Jenny-Clark, Daniel Humair, André Ceccarelli, Remi Vignolo og J. M. Ecay.
* *Spleen* (1999)
* *Passatori* (1999)
* *Gallianissimo! &mdash; The best of Richard Galliano* (2001)
* *Face to Face* (2001), sammen med organist Eddy Louiss
* *Piazzolla Forever* (2003)
* *Concerts* (2004), med Michel Portal
* *Ruby, My Dear* (2005), med Larry Grenadier and Clarence Penn, som The New York Trio
* *Luz Negra* (2006)
* *Mare Nostrum* (2007), with Jan Lundgren and Paolo Fresu
* *L'Hymne a l'amour* (2007), med Gary Burton, George Mraz og Clarence Penn
* *Love Day* (2008)

## Referanser


## Eksterne lenker
* 
* 
*
Universitetet Blindern holdeplass

**Universitetet Blindern** holdeplass er en holdeplass på Ullevål hageby-linjen for trikken i Oslo på Blindern. Den ble åpnet i 1999 da linjen ble forlenget til Rikshospitalet og fikk den gang navnet *Blindern nord*, dette ble senere forandret til *Universitetet Blindern*.

## Eksterne lenker
Harold Ivory Williams jr.

**Harold Ivory Williams jr.** (født 1949, i Baltimore, Maryland, død 2010) var en amerikansk jazzmusiker som spilte på flere instrumenter, blant annet keyboard, orgel og piano. 

Williams var aktiv innen den lokale kirken hvor både hans bestemor og begge hans foreldre var pastorer og organister på et eller annet tidspunkt. Han ble ofte etterspurt over hele byen på grunn av sin jazz-musikk. Han var med på albumet, *The Best Of James Cleveland* og på *Gospel Music Workshop of America*. Han ble på 1960-tallet blitt regnet som et musikalsk geni. Han spilte ikke bare jazz-musikk, men også en god del gospel og klassisk musikk.

Han spilte flere musikalske stykker med flere kjente amerikanske musikere. Williams, som da var på randen av internasjonal suksess, ble til slutt tvunget til å stoppe på grunn av en ødeleggende sykdom som gjorde det umulig for ham å spille musikk mer. Han fortsatte likevel med å spille i kirken helt frem til sin død i 2010.

## Referanser


## Eksterne lenker
*
Arakhne

**Arakhne** (gresk: Ἀράχνη) er en sagnkvinne og en veverske som gudinnen Athene forvandlet til en edderkopp. Historien er en del av gresk mytologi. 

Det sies at Arakhne var en av de ypperste av veverskene, hun lagde vevarbeider av beste kvalitet. Hun ble beundret av alle for sitt arbeide. Hun skrøt av at hun var den beste veveren, ja bedre enn Athene, gudinnen for veving. 

Athene gikk til henne forkledd som en gammel kvinne og fortalte Arakhne, at hun måtte sone for sin overdrevne selvtillit, men Arakhne trakk ikke sine ord tilbake og utfordret i stedet Athene til en veve-konkurranse. Athene tok av seg sin forkledning, viste hvem hun var og konkurransen startet. Athene vevde en avbildning av konflikten med Poseidon over Athen, mens Arakhne vevde en bildeserie av Zevs mange romantiske erobringer. Athene ble rasende over hennes dyktighet og hennes valg av emne (konkurransen ble aldri avgjort). Det endte med at Arakhne fikk en forferdelig skyldfølelse, og i sin   fortvilelse forsøkte å begå selvmord ved og henge seg i en av vevtrådene. Idet livet var nær ved å ebbe ut, reddet Athene henne ved å skape henne om til den første edderkoppen.

## Referanser


## Eksterne lenker
* 
* ''Metamorphosen von Ovid'' - Projekt Gutenberg-DE (tysk)
William Cunningham

**William Cunningham** (født 29. desember 1849 i Edinburgh, død 10. juni 1919) var en eminent økonomihistoriker, forkjemper for den historiske metoden innenfor økonomi, og motstander av frihandel.

Etter endt utdannelse ved Edinburgh Academy og universitetet på samme sted, samt senere ved Trinity College (Cambridge), mottok han Bachelor of Arts i 1873. Senere var han blant annet lektor i økonomihistorie ved Harvard University (1899).

Cunninghams *Growth of English Industry and Commerce during the Early and Middle Ages* (1890; 4th ed., 1905) og *Growth of English Industry and Commerce in Modern Times* (1882; 3rd ed., 1903) blir regnet som stødige referanseverker over Englands industrihistorie, og det er dette han er kjent for.

Cunningham utnyttet sin topposisjon som økonomihistoriker til støtte for Joseph Chamberlain i sistnevntes kritikk av engelsk frihandelspolitikk. Han kritiserte også den spirende nyliberalismen, spesielt slik den ble uttalt av kollegaen Alfred Marshall og Cambridgeskolen.

## Litteratur
* *Growth of English Industry and Commerce in Modern Times: The Mercantile System* (1882),  Cambridge U. Press, revised 7th ed. (1907) on line, McMaster]
* *Politics and Economics: An Essay on the Nature of the Principles of Political Economy, together with a Survey of Recent Legislation,* London, Kegan, Paul, Trench & Co. (1885)
* *Growth of English Industry and Commerce during the Early and Middle Ages* (1890),  Cambridge, 5th ed. (1910) on line, McMaster])
* *The Use and Abuse of Money,* New York, Scribner's (1891), Kessinger, (2006) ISBN 1425494234
* 
* *An Essay on Western Civilization in its Economic Aspects (Ancient Times),* Cambridge U. Press (1898)
* *An Essay on Western Civilization in its Economic Aspects (Mediaeval and Modern Times),* Cambridge U. Press (1900)
* *The Rise and Decline of the Free Trade Movement,* (1905);  Cosimo ISBN 1605201154
* *Christianity and Politics,* Boston and New York, Houghton Mifflin (1915)
* *The Story of Cambridgeshire* (1920). Cambridge University Press (reissued by Cambridge University Press, 2009; ISBN 9781108003414)

## Referanser
IPhone 4

**iPhone 4** er en smarttelefon utviklet av Apple. Den er fjerde generasjon i iPhone-serien, og etterfølgeren til iPhone 3GS. Telefonen ble lansert 7. juni 2010 på WWDC 2010 i San Francisco, og ble gitt ut 24. juni 2010 i USA, Storbritannia, Frankrike, Tyskland og Japan.

Den fjerde generasjonen iPhone har et helt nytt design, og har fått frontkamera (til videosamtale). Kameraet bak er på  fem megapiksler og er utstyr med en LED-blits. Kameraet har også mulighet til å filme video i HD med 30 bilder i sekundet (1280*720/30). Skjermoppløsningen er 960x640, telefonen er ni millimeter tykk og har glass både foran og bak med metallramme rundt. Den er tilgjengelig med lagringskapasitet på 8, 16 og 32 GB, og finnes i fargene svart og hvit.

## Hvit iPhone 4
Den hvite utgaven av iPhone 4 var mye omdiskutert, og ble forsinket med over 10 måneder. Den kom til salgs i hele verden 28. april 2011.

## Bilder

iphone4sblacksideview1.png
IPhone4.jpg
Apple iPhone 4s White 30-pin Dock.JPG
Steve Jobs Headshot 2010-CROP.jpg|Steve Jobs med en hvit iPhone 4 i 2010


## Referanser

## Eksterne lenker
*
Steffen Larsen

**Steffen Larsen** (født 1983 i Tromsø) er en norsk karateutøver.

Han har vunnet 11 NM-gull i karate, 3 nordiske mesterskap og en kongepokal. Han har også vunnet det internasjonale karatemesterskapet US Open i Las Vegas og Venezia Open i Italia, og er en av få nordmenn som har vunnet en medalje i karate-EM.

Han har blitt undervist av Norges eneste verdensmester i karate, Stein Rønning. I 1993 meldte Larsen seg inn i Stavanger Karateklubb. I 2001 ble han innkalt på landslagssamling for første gang, og i 2003 deltok han i VM for juniorer i Marseille i Frankrike, i en alder av 20 år. I april 2004 vant han bronsemedalje i junior-EM etter å ha vunnet bronsefinalen med 3-0 over sin spanske motstander. Med dette resultatet ble han første nordmann på syv år til å vinne medalje i et europamesterskap for juniorer. 

I 2012 deltok han i mesterskapet «Norges beste fighter» i Thailand. Etter en dramatisk start i fullkontakt Mixed Martial Arts (MMA)-kamp i et bur, kun 11 dager etter å ha gjennomgått en blindtarmoperasjon, tapte Larsen kun på poeng. Motstanderen måtte trekke seg etter brudd i hånden og skade i leggen.

I 2016 vant Larsen sølv i Norgescupen i kickboksing i Bergen, og i 2017 startet han med brasiliansk jiu-jitsu (BJJ) i Ungarn.

## Meritter
* .-plass Ungarsk mester 2018, Shobu Ippon, Eger, Ungarn
* .-plass SKDUN World Championship 2017, Eger, Ungarn
* .-plass Budapest Open 2017, World Karate Federation (WKF), Budapest, Ungarn
* .-plass WTKO European Championship 2016, WTKO, Amsterdam, Holland
* .-plass Kickboksing Norgescup 2016, WAKO, Bergen, Norge
* .-plass Norgesmester 2016, WKF, Oslo, Norge
* .-plass HMK Kongepokal 2015, Trondheim, Norge
* .-plass Norgesmester Shobu Ippon, Trondheim, Norge
* .-plass Norgesmester 2015, WKF, Trondheim, Norge
* .-plass Regionsmester 2015, WKF, Bjølsen, Norge 
* .-plass Gøteborg Open 2014, WKF, Gøteborg, Sverige
* .-plass Norgesmester 2014, WKF, Bergen, Norge
* .-plass Regionmester 2014, WKF, Halden, Norge
* .-plass Ishøj Cup 2014, WKF, København, Danmark
* .-plass Regionsmester 2013, WKF, Sarpsborg, Norge
* .-plass Gothenburg Open 2013, WKF, Gøteborg, Sverige
* .-plass Ishøj Cup 2013, WKF, Danmark
* .-plass Swedish Open 2012
* .-plass Banzai Cup, Berlin 2012
* .-plass NM 2012
* .-plass Nordisk 2012
* .-plass Lag-NM Stavanger 2011
*.-plass New York Open 2010
* .-plass Tsjekkia Open 2009
* .-plass Nordisk 2009
*.-plass Nordisk 2008
*.-plass NM 2008
* .-plass Venezia Open 2007
* .-plass NM 2007
* .-plass NM 2005
* .-plass Junior-EM 2004
* .-plass US Open 2004 

## Referanser


## Eksterne lenker
*
Det norske sataniske samfunn

**Det Norske Sataniske Samfunn**  (etablert 2001) var et nettbasert forum som tilbød informasjon på norsk om den filosofiske satanismen, slik den ble utformet av Anton Szandor LaVey i *[[The Satanic Bible]]*. 

DNSS er siden 2012 ikke lenger aktivt. 

DNSS må ikke forveksles med Satanisk Samfunn som ble grunnlagt i januar 2021.
Munkerud

**Munkerud** er et strøk og en delbydel i bydel Nordstrand i Oslo. Det er også navnet på en av grunnkretsene i Oslo.

Navnet kommer av «munkenes rydning», og skriver seg fra omkring år 1300 da munkene fra Hovedøya kloster ryddet gården her.
Gården var krongods fra 1610, og ble solgt til Niels Toller i 1660-årene.

Området  ligger på høydedraget sør for Lambertseter, med det øvrige Nordstrandsplatået mot vest og Leirskallen og Ljanselva i øst og syd. Bygningene på gårdsanlegget står fortsatt, rett sør for Nordstrandveien ved krysset med Munkerudtunet. Eiendommen er utparsellert og bebygget med boliger. Befolkningsøkningen etter den andre verdenskrig gjorde at det ble behov for en ny skole i området, og dette ble vedtatt i 1954. I 1959 sto Munkerud skole ferdig, like vest for Munkerud gård.

## Referanser
Luciano Biondini

**Luciano Biondini** (født 1971) er en italiensk musiker som hovedsakelig spiller folkemusikk og jazz. Han bruker for det meste trekkspill til sin musikk. Han har dukket opp med flere albumer sammen med flere forskjellige kjente og ukjente musikere, blant annet var han med på albumene til Gabriele Mirabassi, Fratelli Mancuso, Ivano Fossati og Rabih Abou-Khalil.

## Referanser
Elu

**Elu**, **hĕla**, **hĕlu** eller **sĕla** er en gammel form for det indoariske språket singalesisk, og et av de middelindoariske språk. Det er populært omtalt som **hĕla sinhala**, som betyr «opprinnelig singalesisk». Elu var i motsetning til sanskrit et folkelig språk med en tilsvarende rolle som prākrit hadde i India. Det er uvisst om språket oppstod i India eller om det helt og holdent oppstod på Sri Lanka. Organisasjonen Hela Havula er en litterær paraplyorganisasjon som forsvarer bruk av ord i elu fremfor det tilsvarende vokabular i sanskrit.

Elu karakteriseres blant annet med en forkjærlighet for korte vokaler, deaspirasjon og utelukkelsen av sammensatte konsonanter &ndash; egenskaper som er vanlige i sanskrit og andre former for prākrit, f.eks. pāli.
John Colletts plass holdeplass

**John Colletts plass** holdeplass er en holdeplass på Ullevål hageby-linjen for trikken i Oslo i Ullevål Hageby. Den ble åpnet i 1925 da linjen ble forlenget fra Adamstuen til Ullevål Hageby. I 1938 ble navnet forandret til John Colletts plass. Holdeplassen var endestasjon på linjen til den ble forlenget til Rikshospitalet i 1999. Holdeplassen har vendesløyfe og kan brukes som endestasjon også for vogntog med kun én førerplass.

## Eksterne lenker
Italia under Sommer-OL 2004

**Italia i Sommer-OL 2004**. 373 utøvere, 236 menn og 137 kvinner fra Italia deltok i 30 sporter i Sommer-OL 2004 i Athen. Italia ble åttende beste nasjon med ti gull-, elleve sølv- og elleve bronsemedaljer. Turneren Jury Chechi var landets flaggbærer under åpningsseremonien. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Italia under Sommer-OL 2008

**Italia under Sommer-OL 2008**. 344 sportsutøvere fra Italia deltok i 30 sporter under Sommer-OL 2008 i Beijing. De kom på niendeplass med åtte gull-, ti sølv- og ti bronsemedaljer. Padleren Antonio Rossi var landets flaggbærer under åpningsseremonien. 

## Medaljer

## Medaljevinnerne
 
 
## Eksterne lenker
* Resultater og profilside  på sports-reference.com
Emilija Turej

**Emilija Khalsberijevna Turej** (russisk: Эмилия Халсбериевна Турей, født 6. oktober 1984 i Astrakhan) er en russisk håndballspiller, som spiller på det russiske landslaget. Hun er tre ganger verdensmester, i 2005, 2007 og 2009. Hun vant også en sølvmedalje i sommer-OL i 2008. Hun er kantspiller og spiller oftest venstre kant, men kan også veksle til høyre kant.

Hun begynte sin profesjonelle karriere i hjembyen Astrakhan, for laget Astrakhanotsjka. I 2005 flyttet hun til Danmark for å spille for Slagelse DT, hvor hun i 2007 ble dansk mester og vant gullmedalje i Champions League. I 2008 tok hun overgang til Slagelses rival FCK Håndbold, hvor hun i 2009 vant Cupvinnercupen i håndball og i 2010 den danske cupen. Fra 2010 spiller hun på det spanske klubblaget SD Itxako.

Hennes mor er russisk, mens hennes far, Emil Touray, er fra Sierra Leone.

## Referanser


## Eksterne lenker
*
Rune Velta

**Rune Velta** (født 1989) er en norsk hopptrener og tidligere skihopper som representerte Lommedalen IL. Han er siden juni 2025 hovedtrener for det norske hopplandslaget for menn.

Under Ski-VM i Falun 2015 ble han verdensmester i både normalbakke og laghopp stor bakke.

## Biografi
Velta er født og oppvokst på Bærums verk i Bærum. Lommedalen IL har vært hans klubb gjennom karrieren, og han trente med Kollenhopp før han ble landslagshopper. Rune Velta fikk kallenavnet «Hauken fra Lommedalen»  etter at han tok VM-gull i normalbakken i Falun i 2015.

### Internasjonal debut
Han debuterte internasjonalt i FIS-cupen i Heddal 11. desember 2007. I kontinentalcupen ble han sammenlagt nummer 59 i 2009/10-sesongen. Han debuterte  i verdenscupen med en 43.-plass i Oslo 14. mars 2010. Hans beste individuelle plassering i verdenscupen er en 2.-plass fra Willingen i 2015.

Velta var på Akershus' lag som ble norgesmester i lagkonkurranse i Vikersund i 2010, og igjen i Steinkjer i 2011. Han vant det uoffisielle åpningsrennet i den ombygde Holmenkollbakken 3. mars 2010, og satte bakkerekord med 141 meter.

### Sølv i VM i skiflygning
Velta fikk sitt internasjonale gjennombrudd da han tok sølvmedalje i verdensmesterskapet i skiflyging i Vikersundbakken 25. februar 2012. Under laghoppingen dagen etter satte han personlig rekord med et hopp på 243&nbsp;m.

### VM-konge 2015
Under Ski-VM 2015 i Falun vant han normalbakkerennet. Han ledet etter første omgang og forsvarte plasseringen som siste hopper i andre omgang, tross gode hopp fra sølvvinner Severin Freund og bronsevinner Stefan Kraft.

Dagen etter at han sikret seg VM-gullet i normalbakken, kunne Velta igjen juble over en ny VM-medalje da han tok sølv i mixed lagkonkurranse. Velta hoppet på lag med Anders Bardal, Line Jahr og Maren Lundby. Det norske laget måtte se seg slått av Tyskland som var kun 2,3 poeng foran Norge etter åtte hopp.

26. februar tok Velta sin tredje mesterskapsmedalje på rad, da han ble nummer tre i stor bakke under VM i Falun. Velta uttalte at nerver ødela litt i første omgang da han landet på 126,5 meter. Det holdt til en foreløpig 8.-plass. Velta slo imidlertid tilbake i sitt andre hopp og klatret opp på pallen, bak Gregor Schlierenzauer og vinneren Severin Freund.

Etter sesongen 2014/2015 ble Velta kåret til «Årets stjerneskudd» av internasjonale hoppfans i avstemning arrangert av FIS. Nordmannen stakk av med over halvparten av stemmene.

### Formsvikt
Da sesongen 2015/2016 skulle settes i gang var Velta helt ute av form. Han ble ikke funnet god nok for det norske laget til hoppuka, og måtte derfor konkurrere i kontintentalcupen. Han bestemte seg for å legge opp i 2016.

### Trenerkarriere
Velta var landslagssjef for de sveitsiske herrehopperne i to sesonger fra mai 2023. I juni 2025 ble han landslagssjef for Norge.

## Resultater verdenscup

## Referanser


## Eksterne lenker
* 
* 
*
Ljudmila Bodnijeva

**Ljudmila Valerijevna Bodnijeva** (russisk: Людмила Валериевна Бодниева, født 1978) er en russisk håndballspiller, som spiller på det russiske landslaget. Hun er strekspiller og spiller for klubblaget Krim Ljubljana. Hun er etnisk kalmykk.

Hun vant gullmedalje med det russiske landslaget i VM i 2005 i St. Petersburg, og ble valgt inn på mesterskapets all-star team. Hun fikk sølvmedalje i Håndball-EM 2006 for kvinner i Sverige.

## Referanser


## Eksterne lenker
*
Italia under Sommer-OL 2012

**Italia** deltok i Sommer-OL 2012 i London som ble arrangert i perioden 27. juli til 12. august 2012. Italia har deltatt i samtlige sommer-OL siden de første moderne lekene ble arrangert 1898 i Athen.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Vedisk sanskrit

**Vedisk sanskrit** er et urindoarisk språk som er nært beslektet med avestisk, det eldste bevarte iranske språket. Det er også det eldste kjente språket overhodet innenfor den indoiranske greina av de indoeuropeiske språkene. Vedisk sanskrit er språket som ble benyttet i Vedaene, de eldste hellige tekstene i hinduismen, som ble samlet over en periode fra 1500 f.Kr. til 500 f.Kr. Vedisk sanskrit har blitt bevart som den muntlige delen i den rituelle, konservative tradisjonen śrauta, hvor de vediske tekstene messes.

Vedisk og klassisk sanskrit regnes som urindoariske språk, sammen med det indoariske superstrat som er påvist blant Mitanni i Anatolia 1400 f.Kr.

En gang i perioden 600-400 f.Kr. ble vedisk sanskrit erstattet av klassisk sanskrit, slik det er definert av grammatikken til grammatikeren Pāṇini fra Gandhāra.
Ole Marius Ingvaldsen

**Ole Marius Ingvaldsen** (født 2. oktober 1985) er en norsk skihopper som representerer Steinkjer Skiklubb.

Han debuterte internasjonalt i et FIS-renn i normalbakken i Sapporo 5. mars 2005. I kontinentalcupen ble han nummer 39 sammenlagt i sesongen 2008/09, og har en 2.-plass som beste plassering, i storbakken i Sapporo 13. januar 2008. Han debuterte i verdenscupen med 45.-plass i Trondheim 6. desember 2008, og tok verdenscuppoeng for første gang da han ble nummer 20 på Lillehammer 4. desember 2010. Hans beste plasseringer i verdenscupen er tiendeplasser i Sapporo 16. januar 2011 og i Vikersund 13. februar 2011.

Ole Marius Ingvaldsen har tatt tre medaljer i NM for lag. Han var på Nord-Trøndelags lag som tok sølvmedalje i 2007 og 2008, og bronsemedalje i 2009.

Han jobber i dag som kommunikasjonsrådgiver i nettselskapet Tensio.

## Referanser


## Eksterne lenker
*
Kina under Sommer-OL 2000

**Kina under Sommer-OL 2000**. 271 sportsutøvere, 180 kvinner og 91 menn fra Kina deltok i tjueåtte sporter under Sommer-OL 2000 i Sydney. Der var sjette gangen Folkerepublikken Kina deltok i et sommer-OL. De ble tredje beste nasjon med tjueåtte gull-, seksten sølv- og fjorten bronsemedaljer. Basketballspilleren Liu Yudong var landets flaggbærer under åpningsseremonien.

## Medaljer

## Medaljevinnerne

     
## Eksterne lenker
* Resultater og profilside  på sports-reference.com
Kina under Sommer-OL 1996

**Kina under Sommer-OL 1996**. 294 sportsutøvere, 183 kvinner og 111 menn fra Kina deltok i 25 grener i Sommer-OL 1996 i Atlanta. Der var femte gangen Folkerepublikken Kina deltok i et sommer-OL. De ble fjerde beste nasjon med seksten gull-, tjueto sølv- og tolv bronsemedaljer. Basketballspilleren Liu Yudong var landets flaggbærer under åpningsseremonien.

## Medaljer

## Medaljevinnerne

     
## Eksterne lenker
* Resultater og profilside  på sports-reference.com
Nord-Marianenes herrelandslag i fotball

**Nord-Marianenes herrelandslag i fotball** representerer Nord-Marianene i fotball på herresiden. Laget er underlagt landets fotballorganisasjon, Papua New Guinea Football Association, som er assosiert medlem av OFC.

De er medlem av East Asian Football Federation (EAFF). I desember 2006 tok EAFF opp Nord-Marianene som midlertidig medlem, og ga dem fullt medlemskap i september 2008.

Frem til 2009 hadde førstelaget kun spilt mot naboer  - i Østasiamesterskapet 2008 og den årlige Marianas Cup. Kvalifiseringsprosessen for det Østasiatiske mesterskapet i 2010 ble endret fra forrige mesterskap, som betød at laget møtte lag fra lenger bort.

I juli 2009 ble AFCs 'Executive Committee'' enige om å godta Nord-Marianenes fotballforbund, Northern Mariana Islands Football Association (NMIFA) som assosiert medlem av Asian Football Confederation, etter at NMIFA trakk seg fra Oceania Football Confederation (OFC) i juni 2009.

Den 19. juni 2010 spilte Nord-Marianene 1-1 mot deres nabo Guam i 2010 Marianas Cup. Kampen endte uavgjort, fordi det var for lite lys til å fortsette med ekstraomganger. Joe Miller scoret for Nord-Marianene i det 68. minutt, og Jason Cunliffe utlignet i det 89. minutt.

## Managere
* Jeff "Ziggy" Korytoski (2007)
* Jason Higgins (2007)
* Nicolas Swaim (2008)
* Sugao Kambe (2009)
* Kiyoshi Sekiguchi (2010)

## Spillere og rekorder
Lagets toppscorer er Joe Miller, med 3 mål. Den spilleren med flest landskamper er David Duenas, som har spilt 6 kamper.

Den største seieren de har greid er 13–0 mot  i juni 1998. Deres største tap er 9-0 mot , den 1. april 2007.

## Referanser


## Eksterne lenker
* NMIFA – Offisiell hjemmeside
* East Asian Football Federation – Northern Mariana Islands FA Information
Stensgata holdeplass

**Stensgata** holdeplass er en holdeplass på Ullevål hageby-linjen der Stensgata kommer ut i Thereses gate, der trikken går. Linjen ble åpnet i 1909 til Adamstuen.

## Eksterne lenker
Kikkuli

**Kikkuli** var den hurrittiske «mester-hestetreneren (*assussanni*, nesten fullstendig sanskrit *aśva-sana-*) fra landet Mitanni» (*LÚA-AŠ-ŠU-UŠ-ŠA-AN-NI ŠA KUR URUMI-IT-TA-AN-NI*) og forfatter av pedagogisk tekst om hestskjøtsel skrevet på hettittisk, datert til det hettittiske nye kongerike (rundt 1400 f.Kr.). Teksten er bemerkelsesverdig for både den informasjon den gir om utviklingen av indoeuropeiske språk og for dens spesifikke innhold. Den inneholder indoariske lånord og er et av flere  eksempler på et indoarisk superstrat i språkene i Anatolia.

Kikkulis tekst begynner som følgende: «Således taler Kikkuli, mester-hestetreneren fra landet Mitanni» (*UM.MA Ki-ik-ku-li LÚA-AŠ-ŠU-UŠ-ŠA-AN-NI ŠA KUR URUMI-IT-TA-AN-NI*). Teksten inneholder en fullstendig instruksjon for hestskjøtsel, forfatning og bestemmelser, trening og fôring, av hettittiske krigshester over 214 dager.

## Referanser


## Litteratur
*Kammenhuber, A. (1962): *Hippologia hethitica* 
*Nyland, Ann (1993): *The Kikkuli Method of Horse Training*, Kikkuli Research, Armidale.
*Nyland, Ann (2009): *The Kikkuli Method of Horse Training: 2009 Revised Edition*, Sydney: Maryannu Press.
*Raulwing, Peter (1996): «Zur etymologischen Beurteilung der Berufsbezeichnung assussanni des Pferdetrainers Kikkuli von Mittani» i: Anreiter et al., red.: *Man and the Animal World, Studies in Archaeozoology, Archaeology, Anthropology and Paleolinguistics in memoriam S. Bökönyi*, Budapest, s. 1-57.
* Raulwing, Peter (2009): ''The Kikkuli Text. Hittite Training Instructions for Chariot Horses in the Second Half of the 2nd Millennium B.C. and Their Interdisciplinary Context''
* Starke, Frank (1995): *Ausbildung und Training von Streitwagenpferden, eine hippologisch orientierte Interpretation des Kikkuli-Textes*, StBoT 41.

## Eksterne lenker
* ''Kikkuli, 1345 BCE: Training the Chariot Horse'', engelsk oversettelse fra fransk av Anthony Dent. [ http://web.archive.org/web/20120902061951/http://imh.org/history-of-the-horse/legacy-of-the-horse/harnessing-the-horse/kikkuli-1345.html Arkivert] i *Wayback Machine*
Welhavens gate holdeplass

**Welhavens gate holdeplass** er en trikkeholdeplass i Welhavens gate på Ullevål hageby-linjen i bydel Frogner. Den holdeplassen benyttes kun av trikk mot sentrum eller Majorstuen.

## Referanser


## Eksterne lenker
Bislett holdeplass

**Bislett** holdeplass er en holdeplass på Ullevål hageby-linjen på Bislett. Holdeplassen ligger i Thereses gate rett nord for Bislett plass og ble åpnet i 1909, da linjen til Adamstuen ble tatt i bruk.

## Eksterne lenker
Holbergs plass holdeplass

**Holbergs plass holdeplass** er en trikkeholdeplass på Ullevål hageby-linjen i bydel Frogner.

## Eksterne lenker
Tullinløkka holdeplass

**Tullinløkka holdeplass** er en holdeplass på Ullevål hageby-linjen i Oslo sentrum.

## Eksterne lenker
Tinghuset holdeplass

**Tinghuset** holdeplass er en holdeplass på Ullevål hageby-linjen i Oslo sentrum. Holdeplassen har vendesløyfe gjennom Rosenkrantz’ gate og Kristian IVs gate slik at vogntog fra retning Tullinløkka med kun én førerplass kan vende her.

## Eksterne lenker
Donaulaks

**Donaulaks** (*Hucho hucho*) oppsto opprinnelig i Donaus nedslagsfelt, men er innført til andre områder på det europeiske kontinent. Fisken som er en god matfisk er nå utrydningstruet på grunn av overfiske, vannforurensninger og vassdragsreguleringer. I dag finnes den i sideelver til Donau som Regen, Ilz, Enns, Drava, Lech, Mur, Mank, Melk, Traisen og Pielach. Donaulaksen kan bli opptil 50&nbsp;kg og 15 år gammel.

## Referanser


## Eksterne lenker
*